**Vejledning konventionel lysbehandling.**

**Konventionel lysbehandling**

Kaldes også PDT.

PDT står for **P**hoto**D**ynamic **T**herapy.

Det er en behandling med gel Ameluz eller creme Metvix, som trænger ind i cellerne.

Der er et kemisk stof i gelen, som reagerer og bliver aktivt, når det udsættes for UV lys.

Når stoffet aktiveres, ødelægger det de skadet celler i huden i det behandlet område..

**Aktiniske Keratoser**

Solskader også kaldet Aktiniske Keratoser, findes overvejende på de dele af kroppen , som har været udsat for meget sollys.

Der er en meget lille risiko for, at de kan udvikle sig til en form for hudkræft kaldet pladecellekræft, også kaldet spinocellulært karcinom.

De personer der har størst risiko for at udvikle denne type hudkræft, er personer med mange Aktiniske Keratoser, samt personer der får immundæmpende lægemidler grundet anden sygdom.

Da man ikke kan forudse, hvilke aktiniske keratoser der er forbundet med risiko for udvikling, behandles disse i tide.

Aktiniske keratoser er hverken smitsomt eller arveligt.

**Behandlingen**

Du behandles på de områder der er aftalt med hudlægen.

Fremgangsmåden er således:

* På klinikken vil personalet forbehandle området ved let skrabning af huden.
* Der påføres et tyndt lag af gelen på de områder, der skal behandles.
* Efter 5-10 min dækkes områderne til med en tætsluttende forbinding.
* Du skal herefter vente i 3 timer, mens gelen trænger ind i cellerne. Du må gerne forlade klinikken.
* Efter de 3 timer, fjerner personalet forbindingen, og gelen afvaskes med vand.
* Du får beskyttelsesbriller på, ligger på en briks og området belyses med rødt lys i ca. 7 min.
* Der kan opstå fornemmelse af varme og evt smerter i huden under belysningen.
* Undlad så vidt muligt at udsætte området for dagslys de næste 48 timer. Brug solcreme og evt. hat.

**Virkning og bivirkning.**

Gelen virker ved at ødelægge de skadet celler i huden.

Dette vil med stor sandsynlighed medføre rødme, let hævelse, skorpedannelse og sårdannelse i de behandlet områder.

Dette er en tilsigtet og forventlig reaktion, og et tegn på at cremen virker.

Hudreaktionerne er forbigående, og forsvinder i løbet af 1 uge efter at behandlingen er afsluttet.

Der er en meget lille risiko for infektion i området, hvilket kan kræve behandling med en antibiotisk creme.

**Pleje af huden under og efter.**

Det kan ofte hjælpe på hudreaktionerne, hvis man smøre huden med en uparfumeret fugtighedscreme.

Kuldeomslag kan virke lindrende på evt hævelse og smerter.

Du bør kun vaske huden med rent vand, gerne brusebad, men undgå karbad og badning i havet og svømmehal, til huden er helet.

Du bør undgå ultraviolet stråling som sollys og solarium.

Brug gerne en solcreme med høj faktor.

Er du i tvivl eller har spørgsmål, er du selvfølgelig velkommen til at kontakte os.

Mvh Hudklinikken i Nyborg.